রাষ্ট্রপতির সঙ্গে বৈঠকে শাহ-জয়শংকরের

নয়াদিল্লি: পহেলগাঁওয়ে (Pahalgam Attack) জঙ্গি হানার নিহত ২৭ জন পর্যটক। প্রতিশোধের আগুনে জ্বলছে গোটা দেশ। এই আবহে আগামীকাল, শুক্রবার কাশ্মীর যাচ্ছেন সেনাপ্রধান জেনারেল উপেন্দ্র দ্বিবেদী। বৃহস্পতিবার রাষ্ট্রপতি দ্রৌপদী মুর্মুর (President Draupadi Murmu) সঙ্গে দেখা করলেন কেন্দ্রীয় স্বরাষ্ট্রমন্ত্রী অমিত শাহ (Amit Shah)। সঙ্গে ছিলেন বিদেশমন্ত্রী এস জয়শংকর (S Jaishankar)। জঙ্গিহানার পর এবার কী প্রত্যাঘাতের পালা?

আরও পড়ুন: ভারতের কড়া হুঁশিয়ারি, ক্ষেপণাস্ত্র পরীক্ষার বিজ্ঞপ্তি প্রকাশ করল পাকিস্তান

পহেলগাঁওর জঙ্গি হামলার (Pahalgam Attack) পর ভারতের প্রত্যাঘাতের ভয় কাঁপছে পাকিস্তান (Pakistan)। বুধবার পাকিস্তানের বিরুদ্ধে একাধিক পদক্ষেপ নিয়েছে ভারত সরকার। জঙ্গি হামলায় ২৭ জন নিরীহ মানুষের মৃত্যুর পর ভারত সিন্ধু জল চুক্তি স্থগিত রাখার ঘোষণা করেছে। ৪৮ ঘণ্টার মধ্যে বারতে থাকা পাকিস্তানের বাসিন্দাদের দেশ ছাড়তে বলা হয়েছে। পাকিস্তানের নাগরিকদের ভিসা দেওয়া বন্ধ করে দিয়েছে ভারত। চাপে পড়ে বৃহস্পতিবার পাকিস্তানের প্রধানমন্ত্রী শেহবাজ শরিফ আজ একটি গুরুত্বপূর্ণ নিরাপত্তা বৈঠক করেছেন। পাকিস্তানের তিন সেনাপ্রধান, গুরুত্বপূর্ণ মন্ত্রী, শীর্ষ সামরিক কর্তারা এই উচ্চ পর্যায়ের বৈঠকে ছিলেন। বৃহস্পতিবার বিহারের মধুবনীর জনসভা থেকে মোদির হুংঙ্কার দিয়ে বলেন, ‘ভারতের আত্মায় আঘাত করা হয়েছে, কল্পনাতীত শাস্তি দেব। প্রতিটি জঙ্গিকে শাস্তি দেবে ভারত। জঙ্গিদের মাটিতে পুঁতে দেব। এদিকে পহেলগাঁওয়ে হামলার বিভিন্ন দেশের রাষ্ট্রদূতকে ডেকে পাঠানো হয়েছে সাউথ ব্লকে। বিদেশমন্ত্রক সদর দফতরে ইতিমধ্য়ে আসতে শুরু করেছেন আমেরিকা, ইংল্যান্ড সৌদি আরব, ইতালি, কাতার, জাপান, চিন, র্জামানির মতো দেশের রাষ্ট্রদূতেরা। অন্যদিকে এদিনই রাষ্ট্রপতির সঙ্গে দেখা করলেন কেন্দ্রীয় স্বরাষ্ট্রমন্ত্রী অমিত শাহ এবং বিদেশমন্ত্রী এস জয়শংকর। তাহলে কি এবার যুদ্ধের প্রস্তুতি ভারতের? যা নিয়ে জল্পনা তুঙ্গে।

অন্য খবর দেখুন